Арестуваха двама братя близнаци - www.PlovdivMedia.com
Арестуваха двама братя близнаци
PlovdivMedia - Арестуваха двама братя близнаци
Двама братя близнаци пренощуваха в ареста на РУ - Пазарджик. Мъжете се опитали да заблудят проверяващите ги полицаи от управлението в областния град, съобщи Мирослав Стоянов, говорител на ОД МВР - Пазарджик.
Случката се разиграла след полунощ на улица в Ивайло. В полицията получили сигнал за спрели съмнителни коли. Униформените пристигнали бързо и засекли „Мазда“ с пловдивска регистрация и джип „Сузуки“ с чужди номера. При проверката се оказало, че джипът е с изтекли временни регистрационни табели. Водач на маздата бил мъж от Карлово. До него пътувал 38-годишният Х.Б.
Сузукито било управлявано от Р.Б. - близнак на Х.Б. Двамата обаче били разменили документите си за самоличност, тъй като Р.Б. нямал шофьорска книжка. По този начин братята се опитали да заблудят униформените, но полицаите не се хванали на уловката.марица